stanford-oval/wikipedia huggingface dataset:
Mustikkalammi
Maantiede

Järvi on soikion muotoinen ja sen halkaisija on 130 metriä. Sen pinta-alaksi tulee siten 0,98 hehtaaria. Siihen ei tule ojia eikä siitä lähde laskuojaa. Lampi sijaitsee hiekkamaastossa olevassa painaumassa, joka on soistunut rinteisiin saakka. Rinteen alaosassa kulkee metsäautotie, jonka varrella on järven lähellä kaksi loma-asuntoa. Niille pääsee yhdystieltä 2824.
Järvi sijaitsee Karjuharjun eteläpuolella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä. Koska järvi sijaitsee harjun rinteessä ja seutu on täynnä painanteitä, saattaa järvi olla suppa.
Noshaq

Noshaq
| --- | --- |
Sijainti:  Afganistanin ja Pakistanin rajalla Afganistan ja Pakistan
Vuoristo:  Hindukuš
Korkeus merenpinnasta:  7 492 m
Prominenssi:  2 024  m 
Ensimmäinen nousu huipulle:  1960 Toshiaki Sakai & Goro Iwatsubo  Japani
Helpoin reitti:  lumi/jääkiipeily
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Noshaq (myös: Nowshak) on yksi Afganistanin ja Hindukušin korkeimmista vuorista. Se on 7 492 metriä korkea. Noshaq sijaitsee Afganistanin koillisosassa Wakhanin käytävässä Durandin linjalla eli Afganistanin ja Pakistanin rajalla. Se on maailman läntisin yli 7 000 metriä korkea vuori.
Ensi nousun vuorelle tekivät vuonna 1960 japanilaisen kiipeilijäretkikunnan jäsenet Toshiaki Sakai ja Goro Iwatsubo. Reitti seurasi kaakkoisharjannetta Qadzi Deh -jäätiköltä. Nykyään useimmat retkikunnat nousevat vuorelle länsiharjanteelta.
Ensimmäisen talvinousun vuorelle tekivät puolalaiset Tadeusz Piotrowski ja Andrzej Zawada vuonna 1973. Se oli maailman ensimmäinen talvinousu yli 7 000 metriä korkealle vuorelle.
Aiheesta muualla

Noshaq on Summitpost
Naski

Naski voi tarkoittaa seuraavia asioita:
Naski, suomenkielinen sukunimi
NasKi eli Nastolan Kiekko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naski”, voi hakea sivunnimihaulla, laajalla sivunnimihaulla tai tekstihaulla.
Niina Mäkinen

| Mitalit> Naisten jääkiekko.MM-kilpailut  | Mitalit> Naisten jääkiekko.MM-kilpailut  | Mitalit> Naisten jääkiekko.MM-kilpailut  | Naisten jääkiekko>  |
| --- | --- | --- | --- |
|  Pronssia | Sveitsi 2011 | jääkiekko |  |
|  Pronssia | Ruotsi 2015 | jääkiekko |  |
Niina Mäkinen (s. 18. huhtikuuta 1992 Hankasalmi) on suomalainen jääkiekkoilija, pelipaikaltaan vasen laitahyökkääjä.
Mäkinen edusti naisten liigassa pelaavaa Oulun Kärppiä kaudesta 2011–2012 kauteen 2019–2020 saakka. Aiemmin hän edusti Jyväskylän Hockey Catsia, kanadalaista Warner Hockey Schoolia ja Team Oriflame Kuortanetta. Hän voitti Suomen-mestaruuden Kärpissä kausilla 2011–2012, 2016–2017 ja 2017–2018 sekä sai SM-pronssia kausilla 2012–2013 ja 2018−2019..
Mäkinen on pelannut 251 SM-sarjan/liigan runkosarjaottelua, joissa hän on tehnyt 115 maalia ja antanut 153 maalisyöttöä. Pudotuspeleissä hän on tehnyt 63 ottelussa 19 maalia ja antanut 24 maalisyöttöä.
Mäkinen on pelannut kolmissa alle 18-vuotiaiden MM-kilpailuissa. Naisten maajoukkuessa hän pelasi ensimmäiset ottelunsa kaudella 2010–2011. Hän kuului Suomen pronssijoukkueeseen MM-kilpailuissa 2011 ja 2015. Hän pelasi MM-kilpailuissa myös 2013.
Mäkinen on pelannut 89 naisten maaottelua, joissa hän on tehnyt viisi maalia ja antanut seitsemän maalisyöttöä. MM-kilpailuissa hän on pelannut 18 ottelua ilman tehopisteitä.
Nikolai Aleksejevitš Orlov

Nikolai Aleksejevitš Orlov.
Ruhtinas Nikolai Aleksejevitš Orlov (27. huhtikuuta 1827 Moskova – 17. maaliskuuta 1885 Fontainebleau), ruhtinas Aleksei Fjodorovitš Orlovin ainoa poika, oli ansioitunut venäläinen diplomaatti ja kirjailija. Hän lähti ensin sotilasuralle, ja haavoittui vakavasti Krimin sodassa. Tämän jälkeen hän siirtyi diplomaattisiin tehtäviin ja edusti Venäjää Brysselissa (1860–1870), Pariisissa (1870–1882) ja Berliinissä (1882–1885).
Kirjailijana hän oli uudistusten etulinjassa. Hänen kuolemanrangaistusta vastustavat, Russkaja Starinassa vuonna 1881 ilmestyneet artikkelinsa johtivat kuolemanrangaistuksen lakkauttamiseen. Hän kannatti myös suvaitsevaisuutta toisinajattelijoita kohtaan.
Nosh A Lody

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nongotamba Shutsa A Lody
Syntymäaika: 17. heinäkuuta 1989 (ikä 35)
Syntymäpaikka: Likasi, Kongon dem. tasavalta
Pelipaikka: puolustaja
Pituus: 194 cm
Junioriseurat
2001–2002: SAPA
2003–2008: HJK
Seurat
| Vuodet | Seura | O | (M) |
| 2008–2009 | Klubi 04 | 42 | (1) |
| 2010–2011 | Jaro | 23 | (0) |
| 2010–2011 | → JBK (laina) | 9 | (0) |
| 2012–2014 | MYPA | 81 | (2) |
| 2015 | KTP | 30 | (1) |
| 2016 | PK-35 Vantaa | 5 | (0) |
| 2016 | FC Honka | 6 | (0) |
| 2017 | HIFK | 29 | (0) |
| Yhteensä | Yhteensä | 225 | (4) |
Maajoukkue
| 2008 | Suomi U19 | 5 | (0) |
 Seurajoukkueuran tilastot kattavat vain kansalliset sarjat, päivitetty 31. elokuuta 2016.
Nongotamba Shutsa ”Nosh” A Lody (s. 17. heinäkuuta 1989 Likasi, Kongon dem. tasavalta) on kongolais-suomalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja.
A Lody aloitti jalkapalloilun SAPAssa ja edusti myöhemmin myös Helsingin Jalkapalloklubia. Hän kuului kaudella 2009 HJK:n Veikkausliiga-joukkueeseen ja sai peliaikaa Liigacupissa, mutta sarjaottelut hän pelasi reservijoukkue Klubi 04:ssä. Liigadebyyttinsä hän teki Jarossa, jota hän edusti kaudet 2010–2011. Kaudeksi 2012 hän siirtyi Myllykosken Palloon.
A Lody on pelannut Suomen alle 19-vuotiaiden maajoukkueessa. Hänen sukujuurensa ovat Kongossa.
Helmikuussa 2020 Lody nimitettiin Sony Music Finlandin A&R-koordinaattoriksi.
Aiheesta muualla

Kuvia tai muita tiedostoja aiheesta Nosh A Lody Wikimedia Commonsissa
Nosh A Lody Transfermarkt-sivustolla (englanniksi)
Pelaajakortti Veikkausliigan sivustolla
Nikolai Adolf Reinhold Munck

Nikolai Adolf Reinhold Munck (15. joulukuuta 1842 Pietari – 23. elokuuta 1877 Hausjärvi) oli suomalainen vapaaherra, insinööri ja valtiopäivämies.
Munckin vanhemmat olivat kenraaliluutnantti, vapaaherra Johan Reinhold Munck ja Wendela Charlotta Wilhelmina von Willebrand. Tutkimusmatkailija Carl Otto Alexander Munck oli hänen veljensä. Nikolai Adolf Reinhold Munck tuli ylioppilaaksi Helsingissä 1862 ja valmistui siviili-insinööriksi. Hän toimi yksityisen Hanko-Hyvinkää -radan ratainsinöörinä vuodesta 1873.
Munck oli aatelissäädyssä edustaja valtiopäivillä 1872 ja 1877–1878.
Destruction (elokuva)

| Destruction |
| --- | --- |
 Destructionin mainos
Ohjaaja:  Will S. Davis
Käsikirjoittaja:  Will S. Davis
Perustuu:  Émile Zolan romaaniin
Tuottaja:  William Fox
Pääosat:  Theda Bara J. Herbert Frank
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  20th Century Studios
Ensi-ilta:   26. joulukuuta 1915
Kesto:  50 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Destruction on Will S. Davisin ohjaama ja käsikirjoittama yhdysvaltalainen mykkä draamaelokuva, joka sai ensi-iltansa vuonna 1915. Destructionin pääosissa ovat Theda Bara ja J. Herbert Frank.
Ohjaaja Davis oli laatinut käsikirjoituksen Émile Zolan romaanin Hedelmällisyys 2 (Travail, 1901) pohjalta. Destruction kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Destruction sai ensi-iltansa Yhdysvalloissa 26. joulukuuta vuonna 1915. Ilmestyessään elokuva oli jymymenestys. Destruction on nykyisin listattu kadonneeksi elokuvaksi.
Juoni

Ferdinande "Fernade" Martin on rahanhimoinen nainen, joka avioituu rikkaan vanhan miehen kanssa. Fernade odottaa miehen kuolevan pian, jotta saa kaikki hänen rahansa. Aviomies saa selville vaimonsa aikomukset, mutta hän kuolee yhtäkkiä ennen kuin ehtii muuttaa testamenttiaan. Tuoreen lesken seuraava suunnitelma on murhata edesmenneen aviomiehensä poika, joka myös on testamentissa perijänä. Fernade ei kuitenkaan tiedä, että poika on ovelampi kuin hän.
Näyttelijät

| 0 | 1 | 2 |
| --- | --- | --- |
|  Theda Bara  | … |  Ferdinande "Fernade" Martin   |
|  J. Herbert Frank  | … |  Dave Walker   |
|  James A. Furey  | … |  John Froment, Sr.   |
|  Gaston Bell  | … |  John Froment III   |
|  Warner Oland  | … |  herra Deleveau   |
|  Esther Hoier  | … |  Josine Walker   |
|  James Sheridan  | … |  Josinen veli Jimmie   |
|  Arthur Morrison  | … |  Lang   |
|  Frank Evans  | … |  Mill Foreman   |
|  Carleton Macy  | … |  John Froment, Jr.   |
Aiheesta muualla

Destruction Internet Movie Databasessa (englanniksi)
Destruction AllMoviessa. (englanniksi)
Destruction Silent era -sivustolla (englanniksi)
Destruction TCM Movie Databasessa (englanniksi)
Nasoi

Nasoi (m.kreik. Νᾶσοι, Nāsoi; lat. Nasi) voi viitata seuraaviin paikkoihin antiikin Kreikassa:
Nasoi, kylä Kafyatiissa Arkadiassa
Nasoi, kylä Kleitoriassa Arkadiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nasoi”, voi hakea sivunnimihaulla, laajalla sivunnimihaulla tai tekstihaulla.
Nettikahvila

Nettikahvila Edinburghissa
Nettikahvila on tila, jossa voi käyttää internetiä yleensä minuutti- tai tuntitaksalla. Usein nettikahviloissa ei ole lainkaan kahvitarjoilua. Myös tarjotun Internetyhteyden laatu vaihtelee. Suurimmassa osassa nettikahviloita ainoa tarjolla oleva palvelu on verkkoselain. Nettikahvilaa käyttävät yleensä henkilöt, joilla ei ole omaa tietokonetta sekä matkailijat. Jotkin nettikahvilat ovat erikoistuneet pelkiksi peliasemiksi.
Historia

Yksi Euroopan ensimmäisistä nettikahviloista perustettiin Helsinkiin syyskuussa 1993,. CompuCafé avautui aluksi Kluuvin kauppakeskukseen, ja siellä esiteltiin uusimpia tietokoneita ja laitteita yhteistyössä maahantuojien kanssa. Vuodenvaihteen jälkeen ravintola siirtyi lokakuussa 1994 Annankadun ja Eerikinkadun kulmaan. Uusissa tiloissa oli muun muassa olutrobotti, josta saattoi valuttaa etukäteen ostettua olutta magneettikorttia vilauttamalla. Baarin toiminta loppui lyhyeen, sillä asiakkaat tekivät pääasiassa muuta kuin kuluttivat rahojaan juomiin. Ravintolaketju otti tilan muuhun käyttöön loppuvuodesta 1995.
Aiheesta muualla

Kuvia tai muita tiedostoja aiheesta Nettikahvila Wikimedia Commonsissa
Nasi lemak

Nasi lemak tarjoillaan usein kurkkuviipaleiden, pienten kuivattujen sardellien, paahdettujen pähkinöiden ja muiden lisukkeiden kanssa.
Nasi lemak on Bruneissa, Malesiassa ja Singaporessa yleinen riisiä, pandania ja kookosmaitoa yhdistävä ruokalaji. Sitä kutsutaan Malesian epäviralliseksi kansallisruuaksi. Indonesiassa on samankaltainen ruokalaji, jota kutsutaan nimellä nasi uduk.
Aiheesta muualla

Malesialaisia reseptejä
Chtes árchisa na tragoudó

| Chtes árchisa na tragoudó Χθες άρχισα να τραγουδώ María Farantoúri |
| --- | --- | --- |

Livealbumin tiedot
 Äänitetty : 17. syyskuuta 2013, Herodes Atticuksen odeion, Ateena, Kreikka
 Julkaistu: 2014
 Formaatti: 2CD + DVD
 Tyylilaji: kreikkalainen taidemusiikki, folk, nueva canción
 Kesto: 138.00
 Levy-yhtiö: Minos EMI, Universal Music Company
María Farantoúrin muut julkaisut
| Maria Farantouri Sings Taner Akyol 2011 | Chtes árchisa na tragoudó Χθες άρχισα να τραγουδώ 2014 | Fýlaxa t'óneiro 2016 |
Chtes árchisa na tragoudó (kreik. Χθες άρχισα να τραγουδώ) on kreikkalaisen laulajan María Farantoúrin livealbumi, joka äänitettiin ja kuvattiin Herodes Atticuksen odeionilla Ateenassa syyskuussa 2013. Konsertti oli Farantoúrin 50-vuotistaiteilijajuhlavuoden juhlakonsertti. Konsertin kappaleet ovat läpileikkaus Farantoúrin uralta.
Kappaleet

Kappaleiden nimien vapaa suomennos lainausmerkeissä.
Kappaleet > CD 1

Ásma asmáton – 7.32  (Άσμα ασμάτων, ”Laulujen laulu”)
Áma teleiósei o pólemos – 3.08  (Άμα τελειώσει ο πόλεμος, ”Kun sota on loppunut”)
Katástasi poliorkías – 5.59  (Κατάσταση πολιορκίας, ”Hälytystila”)
Ánoixe lígo to paráthyro – 3.37  (Άνοιξε λίγο το παράθυρο, ”Avaa ikkuna pehmeästi”)
Moirolói – 2.19  (Μοιρολόι, ”Itkulaulu”)
Méra Magioú mou mísepses – 3.23  (Μέρα Μαγιού μού μίσεψες, ”Toukokuun päivä minut hylkäsi”)
Vasílepses astéri mou – 2.16  (Βασίλεψες αστέρι μου, ”Olet himmennyt tähteni”)
Ítan kamári tis avgís – 4.09  (Ήταν καμάρι της αυγής, ”Oli ylpeä aamulla”)
En el café de Chinitas – 2.52  (”Keijukaisten kahvilassa”)
Tou anémou kai tis paineménis – 4.59  (Του ανέμου και της παινεμένης, ”Tuuli ja kaunotar”)
Antonito el Camborio – 3.14
I pólis – 3.41  (Η πόλις, ”Kaupunki”)
Dípla sti thálassa – 3.59  (Δίπλα στη θάλασσα, ”Meren rannalla”)
T'óneiro kapnós – 3.14  (Τ’ όνειρο καπνός, ”Unelma savuksi”)
Drómoi palioí – 5.08  (Δρόμοι παλιοί, ”Vanhat tiet”)
Vegetaciones – 5.11  (”Kasvillisuus”)
Kappaleet > CD 2

I lismoniméni – 3.31  (Η λησμονημένη, ”Unohdettu”)
Skoteiní mitéra – 3.29  (Σκοτεινή μητέρα, ”Tumma äiti”)
Mitéra ki aderfí – 4.10  (Μητέρα κι αδερφή, ”Äiti ja sisar”)
O efiáltis tis Persefónis – 3.36  (Ο εφιάλτης της Περσεφόνης, ”Persefonen painajainen”)
Taxídi sta Kýthira – 3.33  (Ταξίδι στα Κύθηρα, ”Matka Kytheralle”)
O géro négro Jim – 2.59  (Ο γέρο νέγρο Τζιμ, ”Vanha musta Jim”)
Suita "Poetica": Lógia t'ouranoú – 2.36  (Λόγια τ’ ουρανού, ”Taivaan sanat”) (mukana Élli Paspalá sekä Savína Giannátou)
Suita "Poetica": O drómos tou fengarioú – 3.09  (Ο δρόμος του φεγγαριού, ”Kuun tie”) (mukana Élli Paspalá sekä Savína Giannátou)
Suita "Poetica": Fýlaxa t'óneiro – 4.12  (Φύλαξα τ’ όνειρο, ”Vaalin unelmaa”) (mukana Élli Paspalá sekä Savína Giannátou)
Suita "Poetica": Ágios o érotas – 3.42  (Άγιος ο έρωτας, ”Pyhä rakkaus”) (mukana Élli Paspalá sekä Savína Giannátou)
Gracias a la vida – 3.25  (”Elämälle kiitos”) (mukana Élli Paspalá sekä Savína Giannátou)
Tragoúdi gia ton Dionýsi Savvópoulo – 1.20  (Τραγούδι για τον Διονύση Σαββόπουλο, ”Laulu Dionýsis Savvópoulosille”) (mukana Dionýsis Savvópoulos)
Emeís tou '60 – 2.13  (Εμείς του ’60, ”Olemme 60-luku”) (mukana Dionýsis Savvópoulos)
Thalassografía – 3.15  (Θαλασσογραφία, ”Merimaisema”) (mukana Dionýsis Savvópoulos)
Caruso – 3.49  (mukana Dionýsis Savvópoulos)
Mi milás állo gi'agápi – 1.20  (Μη μιλάς άλλο γι’ αγάπη, ”Älä puhu rakkaudesta”) (mukana Dionýsis Savvópoulos)
San ton metanásti – 3.16  (Σαν τον μετανάστη, ”Siirtolaisen lailla”)
Soú eípan psémata – 3.21  (Σού είπαν ψέματα, ”He valehtelivat sinulle”)
Poiós ti zoí mou? – 2.48  (Ποιός τη ζωή μου;, ”Kuka elämäni?”)
Tis dikaiosýnis ílie noité – 3.56  (Της δικαιοσύνης ήλιε νοητέ, ”Oikeamielisyyden aurinko”) (mukana Eléni Karteliá)
Bella Ciao! – 2.59
Árnisis (Sto perigiáli to kryfó) – 5.04  (Άρνησις (Στο περιγιάλι το κρυφό), ”Kieltäminen (Salaisella rannalla)”) (mukana Míkis Theodorákis)
Kappaleet > DVD

Ásma asmáton – 7.32
Áma teleiósei o pólemos – 3.08
Ánoixe lígo to paráthyro – 3.37
Ítan kamári tis avgís – 4.09
En el café de Chinitas – 2.52
Tou anémou kai tis paineménis – 4.59
Dípla sti thálassa – 3.59
T'óneiro kapnós – 3.14
Drómoi palioí – 5.08
Mitéra ki aderfí – 4.10
O efiáltis tis Persefónis – 3.36
Suita "Poetica": Ágios o érotas – 3.42  (mukana Élli Paspalá sekä Savína Giannátou)
Gracias a la vida – 3.25  (mukana Élli Paspalá sekä Savína Giannátou)
Emeís tou '60 – 2.13  (mukana Dionýsis Savvópoulos)
Caruso – 3.49  (mukana Dionýsis Savvópoulos)
Mi milás állo gi'agápi – 1.20  (mukana Dionýsis Savvópoulos)
Poiós ti zoí mou? – 2.48
Tis dikaiosýnis ílie noité – 3.56  (mukana Eléni Karteliá)
Árnisis (Sto perigiáli to kryfó) – 5.04  (mukana Míkis Theodorákis)
Kokoonpano

María Farantoúri – laulu
Stéfanos Logothétis – rummut
Kóstas Chatzópoulos – kitara
Pános Drákos – huilu
David Linz – huilu
Tákis Farazís – piano
Aléxandros Botínis – viulu
Pétros Varthakoúris – kontrabasso
Kokoonpano > Vierailevat muusikot

Élli Paspalá
Savína Giannátou
Dionýsis Savvópoulos
Eléni Karteliá
Míkis Theodorákis
Nasrallah Boutros Sfeir

Nasrallah Boutros Sfeir.

Nasrallah Boutros (myös Pierre) Sfeir (arab. نصر الله بطرس صفير‎; 15. toukokuuta 1920 – 12. toukokuuta 2019) oli maroniitti ja libanonilainen katolisen kirkon kardinaali.
Sfeir vihittiin papiksi 7. toukokuuta 1950 ja nimitettiin kesäkuussa 1961 Antiokian patriarkaatin vihkipiispaksi sekä Tarsus dei Maronitin titulaaripiispaksi. Hänet konsekroi piispaksi 16. heinäkuuta Pierre-Paul Méouchi, jota avustivat João Chedid ja Michael Doumith.
Keväällä 1986 tuli valituksi Antiokian patriarkaksi, jona hän toimi, kunnes erosi tehtävistään 26. helmikuuta 2011. Hänet ylennettiin kardinaaliksi 26. marraskuuta 1994. Hän ei ikänsä vuoksi voinut äänestää uuden paavin valinnassa vuoden 2005 konklaavissa.
OTC-lista

OTC-lista (engl. over-the-counter) oli pienten yritysten arvopapereiden markkinapaikka Helsingin pörssissä. Pääsyvaatimukset OTC-listalle olivat väljemmät kuin varsinaiselle pörssilistalle.
OTC-markkinat käynnistyivät vuonna 1984. OTC-lista virallistui syksyllä 1985, jolloin sen säännöt vahvistettiin. OTC-markkinan tavoitteena oli muun muassa tasoittaa yritysten pääsyä varsinaiselle pörssilistalle, kun listalle pääsyn edellytykset olisivat täyttyneet. OTC-listalle pääsyn edellytys oli 1 miljoonan markan osakepääoma, kun varsinaiselle pörssilistalle edellytettiin 10 miljoonaa.
OTC-listaa hoiti Arvopaperivälittäjien Yhdistys. Listan osakkeilla käytiin kauppaa samoin kuin varsinaisen pörssilistan osakkeillakin. Listan yritykset hyödynsivät listaa runsaasti vuosina 1986–1988 järjestämällä osakeanteja.
Vuonna 1996 OTC-lista siirtyi yhdessä meklarilistan kanssa Arvopaperinvälittäjien yhdistykseltä Helsingin pörssin hoitoon. Lokakuussa 1998 OTC-lista ja meklarilista yhdistettiin Helsingin pörssin I-listaksi.
Naso elegans

| Naso elegans |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Naso
Laji::  elegans
Kaksiosainen nimi
 Naso elegans  Rüppell, 1829 
Katso myös
   Naso elegans Wikispeciesissä   Naso elegans Commonsissa 
Infobox OKNimi-testi OKIUCN-testi OK: 
Naso elegans on välskärikaloihin kuuluva kalalaji.
Se voi kasvaa 35 cm, joskus jopa 45 cm pitkäksi. Sitä tavataan Intian valtameressä ja Punaisellamerellä, ja sitä aiemmin pidettiin silosarvikalan paikallisena värimuotona.
Nuoret yksilöt ovat vaaleanharmaita, ja niiden selkää pitkin kulkee keltainen raita. Vanhemmiten kalat tummenevat, niiden pyrstö muuttuu lyyramaiseksi ja sen tyveen muodostuu kaksi oranssinkeltaista pilkkua. Silmien ja huulien ympärille tulee tumma raita ja huulet muuttuvat keltaisiksi.
OSX/Oompa-A

OSX/Oompa-A tai OSX/Leap-A on ensimmäinen Mac OS X:lle löydetty oikea tietokonevirus tai ns. proof-of-conceptselvennä. Virus leviää iChat lähiverkon kautta, esittäen tiedostoa 'latestpics.tgz'. Avattuna virus yrittää levittää itseään iChatin kaverilistalla oleville henkilöille. Ohjelma myös pyrkii saastuttamaan viimeksi käytetyt ohjelmat, mutta ei onnistu siinä, vaan ainoastaan rikkoo muokkaamansa ohjelmat. Apple on korjannut aukon uusimmassa päivityksessä. Virus toimii ainoastaan Mac OS X versiossa 10.4.3. Symantecin mukaan kyseessä ei ole virus, vaan tietokonemato.
Nurmio

Nurmio on seuraavien henkilöiden sukunimi
Hannu "Tuomari" Nurmio (s. 1950), suomalainen muusikko
Heikki Nurmio (1887–1947), jääkärieversti, sotahistorioitsija ja nuortenkirjailija, Jääkärimarssin sanoittaja
Jussi Nurmio (s. 1955), yritysjohtaja
Teemu Nurmio (s. 1995), pesäpalloilija
Yrjö Nurmio (1901–1983), valtionarkistonhoitaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nettiin

| ”Nettiin” Jenni Vartiainen |
| --- | --- | --- |

Singlen tiedot
 Albumilta: Seili
 Julkaistu: Toukokuu 2010 (radio) 17. heinäkuuta 2010 (CD-single / digitaalinen)
 Tuottaja(t): Teemu Brunila
 Tyylilaji: pop
 Kesto: 03.36
 Levy-yhtiö: Warner Music Finland
Jenni Vartiaisen muut singlet
| ”En haluu kuolla tänä yönä” 2010 | ”Nettiin” 2010 | ”Missä muruseni on” 2010 |
”Nettiin” on singlenäkin julkaistu kappale Jenni Vartiaisen vuoden 2010 Seili-albumilta. Sen on sanoittanut ja säveltänyt Teemu Brunila. ”Nettiin” toimitettiin albumin toisena singlenä radioille toukokuussa 2010, ja kaupallinen single siitä julkaistiin 17. heinäkuuta 2010.
Kaupallinen singlejulkaisu sisältää ”Nettiin”-kappaleen albumiversion sekä Jaakko Salovaaran tekemät remixit siitä ja Vartiaisen edellisestä singlekappaleesta ”En haluu kuolla tänä yönä”.
Kappaleet

Nettiin – 3.36
Nettiin – 4.13 (JS16 Remix)
En haluu kuolla tänä yönä – 5.09 (JS16 Remix)
Nettiin – 3.36
Listasijoitukset

Kappale pysyi Suomen virallisella singlelistalla yhteensä 11 viikkoa nousten korkeimmillaan 13. sijalle viikolla 29, heinäkuussa 2010.
| Lista | Sijoitus |
| --- | --- |
Suomen virallinen singlelista: 13 
Suomen virallinen latauslista: 12 
Radiolista: 8
Nina Grieg

Nina Grieg
Nina Grieg (o.s. Hagerup, 24. marraskuuta 1845 – 9. joulukuuta 1935) oli tanskalais-norjalainen laulaja, äänialaltaan sopraano. Hän oli säveltäjä Edvard Griegin serkku ja vuodesta 1867 lähtien vaimo.
Nina Grieg syntyi Bergenissä Norjassa Herman Hagerupin ja Adelina Werlighin tyttäreksi. Edvard Griegin kuoltua vuonna 1907 hän muutti Tanskaan ja asui siellä loppuelämänsä. Hän tuli tunnetuksi paitsi laulajana myös konserttipianistina.
Nettiapteekki

Nettiapteekki on verkkokauppa, josta voi tilata lääkkeitä. Suomessa nettiapteekeista käytetään yleisesti synonyymiä verkkoapteekki.
Suomalaiset verkkoapteekit

Suomessa toimii noin 150 verkkoapteekkia (2021). Verkkoapteekin perustamiseen Suomessa vaaditaan olemassa oleva apteekkilupa eli sen toiminnasta vastaa aina laillistettu proviisori.
Suomalaisten verkkoapteekkien toimintaa valvoo Fimea. Se myös ylläpitää sivuillaan listaa laillisista suomalaista verkkoapteekeista. Lista laillisista verkkoapteekeista löytyy myös eApteekki.fi-sivustolta.
Verkkoapteekeista voi tilata itsehoito- ja reseptilääkkeitä sekä muita apteekkituotteita. Reseptilääkkeitä voi ostaa ainoastaan sähköisellä lääkemääräyksellä. Lailliset apteekkien verkkopalvelut eivät myy reseptilääkkeitä ilman reseptiä.
Reseptilääkkeiden tilaaminen verkkoapteekista vaatii vahvan sähköisen tunnistautumisen. Reseptilääkettä tilattaessa apteekki ottaa asiakkaaseen yhteyttä joko puhelimitse tai chatin kautta tilauksen läpikäymiseksi, ja lääkkeen oikean ja turvallisen käytön varmistamiseksi. Verkkoapteekki on velvoitettu antamaan lääkeneuvontaa myös itsehoitolääkkeiden ostajille.
Suomi.fi-palvelun kautta on mahdollista antaa valtuus toiselle henkilölle puolesta-asiointiin myös verkkoapteekissa.
Lääkkeiden tilaaminen ulkomaalaisista verkkoapteekeista

Suomeen voi tilata lääkkeitä myös ulkomaisista nettiapteekeista mikäli kyseinen apteekki on rekisteröity Euroopan unionin alueella ja sitä valvoo jonkin EU-maan viranomainen. Euroopan komissio otti vuonna 2015 käyttöön yhteisen logon, joka on näkyvillä kaikkien laillisten, rekisteröityjen nettiapteekkien sivuilla. Lääkkeiden tilaaminen EU- ja Eta-maiden ja Sveitsin ulkopuolelta on laitonta.
Reseptilääkkeen ostaminen vaatii reseptin myös ulkomaalaisissa apteekeissa. Tällä hetkellä suomalaisella sähköisellä reseptillä ei voi ostaa reseptilääkkeitä ulkomaalaisesta apteekkiverkkokaupasta.
Toisesta EU- tai ETA-maasta tai Sveitsistä voi tilata lääkkeitä korkeintaan kolmen kuukauden tarvetta vastaavan määrän. Huumausainetta sisältävää lääkettä ei saa hankkia eikä vastaanottaa postitse Suomen ulkopuolelta.
Reseptilääkkeiden lisäksi ulkomaalaisista verkkoapteekeista voi tilata itsehoitolääkevalmisteita ja rohdosvalmisteita sekä rekisteröityjä tai ei-rekisteröityjä homeopaattisia tai antroposofisia (homeopaattisia lääkkeitä muistuttavia) valmisteita.